cyanic-selkie/wikianc huggingface dataset:
John Boehner
Politisk karriere
Han var en del av Gang of Seven, sju nyvalgte republikanske kandidater, som i sin første periode (1991–92) var med på å avsløre to skandaler i Kongressen. Han var det republikanske partiets konferanseleder i Representantenes hus fra 1995 til 1999, men mistet plassen under en omkalfatring av lederskapet etter et dårlig mellomvalg i 1998. I februar 2006 stilte han som majoritetslederkandidat etter at Tom DeLay måtte trekke seg, og vant mot Roy Blunt. Senere samme år mistet republikanerne flertallet i huset, og Boehner var minoritetsleder i fire år.
Etter valgseieren i mellomvalget 2010 ble Boehner speaker. Den 25. september 2015 kunngjorde han at han ville fratre som speaker i slutten av oktober 2015.
Etter politikken
Etter sin politiske karriere ble han ansatt i advokatfirmaet Squire Patton Boggs som strategisk rådgiver. Boehner, en mangeårig røyker, ble i 2016 også styremedlem i tobakksselskapet Reynolds American.
Kozhikode (distrikt)
Kozhikode (malayalam: കോഴിക്കോട് ജില്ല ) er et distrikt i den indiske delstaten Kerala. Distriktets hovedstad er Kozhikode.
Demografi
Ved folketellingen i 2011 var det 3,089,543 innbyggere i distriktet, mot 2,879,131 i 2001. Den urbane befolkningen utgjør 67,15 % av befolkningen.
Barn i alderen 0 til 6 år utgjorde 10,47 % i 2011 mot 12,06 % i 2001. Antallet jenter i den alderen per tusen gutter er 963 i 2011 mot 959 i 2001.
Taluker
I Kerala er taluk det tredje administrative nivået, under staten og distriktene. Kozhikode distrikt har tre taluker.
Tomarps kungsgård
Tomarps kungsgård (tidligere dansk: Tommerup) befinner seg i Åstorp kommune i Skåne, på en nordlig utløper av Søderåsen. Bygningen som ligger tett på Rønne Å ved Kvidinge har røtter tilbake til 12-1300-tallet. Den ble kongsgård i den siste halvdelen av 1600-tallet, og er i dag en kunsthall med såvel svensk som internasjonal kunst.
École des Beaux-Arts
École des Beaux-Arts (fransk for «Skole for de finere kunster») er en kunstskole i Paris, en av en rekke innflytelsesrike kunstskoler i Frankrike. Den mest berømte er École nationale supérieure des Beaux-Arts på venstre bredde i Paris, på andre siden av Seinen fra Louvre ved 14 rue Bonaparte ved 6. arrondissement. Skolen ble grunnlagt i 1648 med tilknytning til Det franske kunstakademi. Skolen har således en historie som strekker seg over 350 år, utdannet en rekke store og framragende kunstnere i Europa. Beaux Arts’ stil var modellert på klassisk dannelse, bevarelse av idealiserte former og videreføre stilen til framtidige generasjoner.
Tomarps kungsgård
Historie
Adelsmannen Joen Lille skriver seg til Tomarp i 1258. Lille tilhørte den betydningsfulle Galenslekten, og fungerte som gælker, eller som den reisende konges stedfortreder som skulle ivareta økonomisk og militært forsvar av regionen. På hans tid fantes et kraftig stentårn omgitt av murer og lerklinte økonomibygninger. På 1400-tallet er tårnet blitt utvidet til et regulært stenhus, som i dag inngår i kongsgårdens nordfløy.
Ove Gjedde
Under sjøfareren og lensmannen Ove Gjedde som hadde Tommerup fra 1614 til 1658 ble borgen ombygget til renessansestil. Utseendet kjennes fra det Burman-Fischerske prospektverk omkring 1680. Hovedbygningen lå på en nesten kvadratisk borgholme beskyttet av kanonbastioner i alle fire verdenshjørner. Det fantes også en ekstra beskyttende mur mot nord og porttårn og vindebro over voldgraven i det sydvestlige hjørne. Bygningen var dekorert med svungne gavler, tårnspir og sandstensinnfattede vinduer, som man kjenner det fra det samtidige Danmark og ikke minst fra nederlandsk renessansearkitektur.
Utenfor voldgraven (hvorav kun en del av den østlige oppdemmete delen står igjen) mot syd lå avlsbygningene og på nordøstsiden en barokkhave med forskjellige parterreanlegg og nyttehaver i firkantete kvarterer. Barokkhaven forsvant omkring 1800 til fordel for en landskapshave, hvorav enkelte trær og busker er bevart.
Svensk tid
I 1750 blir den nordre fløyen reparert og voldgraven blir kastet igjen. Fra 1901 blir Tomarp leiet ut, og fra 1917 blir det gjennomført en større ombygging under domkirkearkitekt Theodor Wåhlin. Etter nye forbedringer fra 1998 – 2003 kunne Galleri Tomarps Kungsgård åpne.
Hierarki
Hierarki betyr «rangordning». (gr. hierarkhia «høyere presteskap», nøye gradert system av geistlige embedsmenn). Hierarki finnes både i dyreverden og blant mennesker.
Det finnes to typer hierarki; makthierarki og systemhierarki.
Makthierarki
Makthierarki er et system som bygger på «den sterkestes rett».
I dyreverden
Etter Darwins utviklingslære er makthierarkiet et viktig element i utvelgelsen av dyr, for at de som best tilpasset skal bringe rasen videre (oftes på norsk referert til "den sterkestes overlever", noe som er en misvisende oversettelse av originalen "survival of the fittest", dvs "den best egnede overlever"). De dyr som står nederst på rangstigen kommer sist til matfatet, og hannene får gjerne ikke anledning til å pare seg og derved bringe sine gener videre.
Slik rangordning er vanlig hos de fleste dyreslag – «hakkeorden».
I menneskeverden
Makthierarki er også velkjent blant mennesker. I et slikt menneskelig hierarki vil de som står lavest på rangstigen ha minst innflytelse på avgjørelsene. Mest utviklet er hierarkiet i offentlig forvaltning. Det aller klareste og mest omfattende finnes i forsvaret, der hver enkelt rang har en betegnelse og et helt klart definert ansvarsområde. Hver forsvarsgren er inndelt i 14 militære grader.
Systemhierarki
Systemhierarki er en klassifisering basert på likhetstrekk og/eller utviklingstrekk. Hensikten er å systematisere data. Det finnes flere former for systemhierarki, for eksempel innen geografi, astronomi, språk, kjemi, varehandel, industri o.a. Her på Wikipedia er kategoriene bygget opp etter et hierarkisk mønster. Et par andre eksempler:
Innen informasjonsteknologi
Hierarkimodellen brukes for eks. innen lagring av data. Datastrukturer blir i stadig større grad lagret som XML som følger en streng hierarkisk modell. De fleste moderne programmeringsspråk har også en innebygget hierarkisk oppbygning av et hovedprogram som består av mange underliggende funksjoner eller subrutiner.
Innen dyre- og planteverden
Carl von Linné er kjent som den moderne taksonomiens far. Han delte planter og dyr inn i grupper og undergrupper etter et hierarkisk mønster. Hvert ledd i hierarkiet, helt ned til arter og underarter, fikk en latinsk betegnelse.
Zambia under Sommer-OL 2000
Zambia under Sommer-OL 2000. Åtte sportsutøvere, seks menn og to kvinner fra Zambia deltok i tre sporter, boksing, friidrett og svømming i Sommer-OL 2000 i Sydney. De vant ingen medalje. Friidrettsutøveren Samuel Matete var landets flaggbærer underåpningsseremonien.
Fylkesvei 3704
Fylkesvei 3704 går mellom Svinvika og Våje i Vegårshei kommune. Veien er 2,5 km lang.
Frem til 2019 hadde veien betegnelsen fylkesvei 95 (Aust-Agder).
Fylkesvei 6886
Fylkesvei 6886 (Fv6886) går mellom Rinnleiret og Høgskott i Levanger kommune.
Før Trøndelag fylke ble opprettet 1. januar 2018 hadde veien betegnelsen fylkesvei 133 (Nord-Trøndelag).
VM i ishockey for kvinner 2019 (toppdivisjonen)
Ishockey-VM for kvinner 2019 ble arrangert i Esbo i Finland fra 4. til 14. april 2019.
Xu Beihong
Xu Beihong (kinesisk: 徐悲鸿, pinyin: Xú Bēihóng, Wade-Giles: Hsü Pei-hung; født 19. juli 1895 i Yixing i provinsen Jiangsu i Kina; død 26. september 1953 i Beijing) var den første kinesiske maler som benyttet vestlige stilelementer i sine arbeider.
Liv og virke
Den første undervisningen i malerkunsten fikk han fra sin far Xu Dazhang, en selvlært yrkesmaler. Allerede i barndommen malte Xu Beihong etter forbilde av Jieziyuan-samlingen og så opp til maleren Ren Bonian. Etter et studieopphold i Japan studerte han som del av Mouvement Travail-Études europeisk malerkunst fra 1919 ved École nationale supérieure des beaux-arts de Paris, og reiste så rundt i Tyskland, Belgia, Sveits og Italia.
Etter grunnleggelsen av Folkerepublikken Kina ble Xu den første direktør ved Det sentrale akademi for bildende kunst.
Referanser
<References/>
Crisis Core: Final Fantasy VII
Crisis Core: Final Fantasy VII (クライシス コア -ファイナルファンタジーVII-) er et action-rollespill utviklet og utgitt av Square Enix til Sonys PlayStation Portable. Spillet er en del av Compilation of Final Fantasy VII-serien, som også inkluderer spillene Before Crisis: Final Fantasy VII og Dirge of Cerberus: Final Fantasy VII; i tillegg til filmen Final Fantasy VII Advent Children og animen Last Order: Final Fantasy VII.
Final Fantasy VII: Crisis Core tar sted før hovedspillet Final Fantasy VII. Hovedpersonen er Zack, en kjent figur også fra hovedspillet. Final Fantasy VII: Crisis Core forklarer mye av forhistorien som leder opp til starten av Final Fantasy VII. Andre kjente hovedpersoner fra Final Fantasy VII som Sephiroth, Cloud og Aerith er ofte å sees i Crisis Core og spiller en viktig rolle.
Spillmekanikk
Zacks evner i kamp bestemmes av hva slags materiell han for øyeblikket er utstyrt med. Opp til seks forskjellige materialer kan utstyres til enhver tid, noe som kan gi Zack muligheten til å gjennomføre spesielle angrep, gi magiske trollformler, eller passive bonuser som helse-økninger, eller muligheten til å vise statistikken til den nåværende fienden i kamp. Forskjellige materialer kan oppnås gjennom hele spillet gjennom utforskning, som belønninger fra side-oppdrag, som krigsbytte eller kjøpes fra butikker. Ting kan også smeltes sammen, for å lage kraftigere versjoner med forbedrede bonuser.
Handling
Zack Fair har en god venn og mentor i Angeal Hewley, men er også gode venner med andre soldater Sephiroth og Genesis. Alle operatørene arbeider direkte under direktør Lazard, den uekte sønnen til president Shinra. Zack er også venn med tyrkerne, spesielt deres leder Tseng, og en av deres kvinnelige agenter, Cissnei. I løpet av spillet møter og blir Zack venn med den unge kvinnen Aerith. Han blir også bekjent med Cloud, en Shinra-infanterist. Zack Fair og Angeal Hewley blir sendt til Wutai, for å støtte Shinra-krigsinnsatsen. Men under konflikten forsvinner Angeal, og Zack blir utpekt til å finne både Angeal og en annet savnet soldat: Genesis Rhapsodos.
Zack, akkompagnert av Tseng, får vite at Genesis og Angeal har forlatt Shinra - og som sådan får Zack og Sephiroth i oppdrag å drepe desertørene. Med hjelp fra Dr. Hollander, en vitenskapsmann med en vendetta mot Shinra, oppretter Genesis en hær av kloner for å angripe Shinra-hovedkvarteret. Etter at styrkene blir beseiret, sporer Zack og Sephiroth opp Hollanders hemmelige laboratorium, men oppdager at Hollander hadde brukt både Genesis og Angeal som en del av «Project G» et forsøk på å lage supersoldater ved hjelp av den utenomjordiske livsformen Jenovas celler.
Senere vender Zack tilbake til sitt eget hovedkvarteret, som nå er under angrep av Genesis. Underveis allierer Zack seg med Angeal, som har utviklet tvil om hans og Genesis sine handlinger. Angeal, Zack og Sephiroth beskytter hovedkvarteret, samtidig som Angeal konfronterer Genesis - før begge to forsvinner. Zack blir deretter beordret til å undersøke Modeoheim, hvor Genesis har blitt oppdaget igjen. Underveis møter Zack en annen infanterist ved navn Cloud, og de blir snart gode venner.
I nærheten av Modeoheim blir Genesis beseiret av Zack, og Genesis ser tilsynelatende ut til å begå selvmord ved å kaste seg ned i en reaktor. Zack reiser deretter videre til Modeoheim, hvor han finner både Angeal og Hollander. Men Angeal smelter sammen med sine egne klone og muterer til et monster, og tvinger Zack til å drepe ham. Før han dør, gir Angeal ham et Buster-sverd, og ber ham om å beskytte sin ære. Det kommer etter hvert frem at Genesis fremdeles er i live og produserer kloner, hvorav noen allerede har dukket opp i Midgar. Dette tvinger Zack til å returnere, for å hjelpe til med å beskytte Aerith. Han blir deretter sendt, sammen med Sephiroth og Cloud, for å undersøke en Mako-reaktor i nærheten av Nibelheim.
Zambia under Sommer-OL 2004
Zambia under Sommer-OL 2004. Seks sportsutøvere, fire menn og to kvinner fra Zambia deltok i tre sporter, boksing, friidrett og svømming under Sommer-OL 2004 i Athen. De vant ikke noen medalje. Bokseren Davis Mwale var landets flaggbærer under åpningsseremonien.
Anortositt
Anortositt er en grovkornet (fanerittisk), lys blålig grå til brunlig magmatisk bergart. Bergarten er klart dominert av plagioklas (75-95 % plagioklas er vanlig), i 1-10 cm store krystaller, med sammensetning vanligvis mellom An70 og An40. Den kan noen ganger ha labradorisering, dvs. en lysbrytning i bergarten. Denne lysbrytningen oppstår på grunn av avblanding av lameller av to typer plagioklas, disse er små og først synlig i optisk mikroskop. Både antipertitter og Böggildlameller (An48 – An56) er vanlige, de siste skaper fargespill i plagioklas, noe som er med på å gjøre anortositt attraktivt som fasade- og prydstein. Andre karakteristiske mineraler er ortopyroksen, og olivin. Bergartene kan klassifiseres som anortositter, leukonoritter, leukogabbroer, og leukotroktolitter ut fra varierende innhold av pyroksen og olivin.
Massif-type anortositter er vanligvis svært grovkornede, homogene og massive bergarter, der plagioklas kan ha en tendens til å danne en planar laminasjon. Lagning er ikke utpreget, men svak isomodal lagning kan forekomme, og man kan finne modalgradering. Disse lagningene er imidlertid lite utholdende. Orthokumulater, dvs. kumulat av ett eller flere kumulatmineral i tillegg til krystallisasjonsproduktet av interstitiell smelte, er vanlige. Opprinnelsen og dannelsesmekanismene for massiv-type anortositter er et kontroversielt tema. Teoriene om foreldremagma kan deles inn i to grupper, enten har anortosittene krystallisert fra monzonorittisk/jotunittisk smelte dannet i nedre skorpe, eller fra mantelderivert basaltsmelte som har fraksjonert ut olivin og pyroksen på dypt nivå i skorpen, muligens kontaminert med skorpemateriale.
Gudvangen Stein AS i Aurland kommune produserer rundt 500 000 tonn anortositt i året. Utvinningen har pågått siden 1950-tallet. Brytingen foregår i ei underjordsgruve i Jordalsnuten og produktene selges hovedsakelig som et industrimineral til mineralullfabrikker i Europa. Det er kombinasjonen høyt innhold av aluminiumsoksid og lavt innhold av skadelige bestanddeler som gjør anortositten fra indre Sogn ettertraktet til tross for lang vei til markedene.
Ved Egersund i Rogaland er det bruddvirksomhet på denne bergarten, produktene selges som lyst asfalttilslag.
Helt perfekt
Helt perfekt er en norsk situasjonskomedie om stand-up-komikeren Thomas Giertsens liv som gikk på TVNorge fra 2011 til 2022. Serien har også formmessige likheter med fiktive dokumentarer.
Utgangspunktet for serien og rollefiguren til Thomas Giertsen er en personlighetstest Giertsen tok hos en psykolog. Giertsen har uttalt at mange av historiene og hendelsene er hentet fra hans eget liv.
Serien ble kåret til beste humorprogram ved Gullruten 2012 og Gullruten 2013, mens Ine Jansen ble kåret til beste kvinnelige skuespiller for sin rolle i 2012 og nominert i samme klasse ved Gullruten 2014.
Sjanger og produksjonsform
Skuespillerne i Helt perfekt får ikke utlevert replikker eller dialogmanus, men improviserer frem dialogen og scenene ut fra et manus som kun inneholder historielinjer. Serien er en situasjonskomedie, innspilt i dogmestil og plasserer seg dermed i samme sjanger som blant annet den danske serien Klovn og de første sesongene av den amerikanske serien Ingen grunn til begeistring (Curb Your Enthusiasm). Britiske Kontoret (The Office), The Trip og amerikanske Arrested Development er andre eksempler på serier som også har formmessige likhetsstrekk.
Serien har blitt beskyldt for å kopiere den danske serien Klovn. På samme måte som Klovn ble beskyldt å kopiere den amerikanske serien Ingen grunn til begeistring (Curb Your Enthusiasm). Helt Perfekt har sine egne unike historier, men tilhører samme sjanger som Klovn og Ingen grunn til begeistring (Curb Your Enthusiasm) gjennom likhetstrekk i form, stil og tematikk. Eksempler på andre situasjonskomedier der hovedpersonen spiller seg selv, og som omhandler en del av de samme temaene, er Everybody Loves Raymond, The Ellen Show, Seinfeld, The Sarah Silverman Show og Louie CK.
Sesongene
Sesong 1 hadde premiere 21. september 2011 og avsluttet 23. november 2011.
Sesong 2 hadde premiere 27. februar 2012 og avsluttet 7. mai 2012.
Sesong 3 hadde premiere 4. mars 2013 og avsluttet 6. mai 2013.
Sesong 4 hadde premiere 9. mars 2014 og avsluttet 18. mai 2014.
Sesong 5 hadde premiere 1. mars 2015 og avsluttet 10. mai 2015.
Sesong 6 hadde premiere 14. februar 2016 og avsluttet 24. april 2016
Bundesliga (fotball kvinner) 2003–04
Bundesliga i fotball for kvinner 2003–04 er den fjortende sesongen av Bundesliga i fotball for kvinner, Tysklands øverste fotballiga. Det er også den sjuende sesongen med felles tabell siden innføringen i 1997.
Sluttabell
K = Kamper spilt; V = Kamper vunnet; U = Kamper endt uavgjort; T = Kamper tapt; + = Scorede mål; - = Inslupne mål; MF = Målforskjell; P = Poeng
Vinner er markert i grønt og nedrykkslag i rosa. (N) markerer lag som rykket opp før sesongen, og (M) markerer forrige sesongs seriemester.
Pinhel
Pinhel er en by og kommune sentralt beliggende i det portugisiske distriktet Guarda. Bykommunens navn kommer sannsynligvis av den omkringliggende furuskogen. Pinhel fikk bystatus 25. august 1770.
Freguesier
I 2013 ble antall freguesier (sogn) i kommunen redusert fra 27 til 18:
Lovro Majer
Lovro Majer (født 17. januar 1998) er en kroatisk fotballspiller som spiller for den tyske klubben.
Landslaget
Han ble tatt ut i s tropp til VM i fotball 2022 i Qatar.
Geraldine Arce
Geraldine Arce (født 1. februar 1988) er en nicaraguansk svømmer.
Hun representerte Nicaragua under Sommer-OL 2004 i Athen, der hun ble utslått i forsøksheatet på 50 meter fri.
5 Minutes Alone
«5 Minutes Alone» er en sang av heavy metal-bandet Pantera fra albumet Far Beyond Driven, utgitt i 1994.
Trommis Vinnie Paul forklarer sangens mening slik:
"There was a guy in the front row in San Diego who was heckling Phil (Anselmo,vocalist). Phil finally had enough, so he incited the crowd to jump this guy's ass and beat the shit out of him on the spot, so he sued us. And when his dad called our manager, his exact quote was, 'You just give me five minutes alone with that Phil Anselmo guy and I'll show him who's big daddy around here.' Phil's response was, 'You just give me five minutes with that cat's dad and I'll whoop his ass.' That's where that song came from."
Sangen ble gitt ut som nedlastbart innhold for spillet Rock Revolution.
Oppbygning
Sangen er meget kraftfull og energisk. Dimebag Darrell spiller noen veldig tunge riff og soloer på gitar, akkompagnert av Vinnie Pauls raske og energiske trommer, og Rex Brown som følger gitarstemmen til punkt og prikke. På toppen ligger Phil Anselmos stemme, som så vidt unngår å bli overdøvet av resten av bandet.
Norges Blindeforbunds førerhundskole
Norges Blindeforbunds førerhundskole ble opprettet i 1970 og utdanner hvert år ca. 15 førerhunder for synshemmede. Siden tidlig på 2000-tallet har førerhunder vært underlagt anbudregulering fra NAV og av økonomiske årsaker ble skolen nødt til å finne nye måter å drive førerhundopplæringen på. Eiendommen på Bestum i Oslo, som siden 1985 hadde huset skolen med internat og kennel, ble i 2010 solgt og driften omlagt. Kenneldriften ble flyttet til Standal i Hakadal, internatdriften med samtrening av synshemmede og førerhundene ble lagt til forbundets senter Hurdal syn- og mestringssenter i Akershus, og førerhundtrenerne fikk tilbud om å ha treningshundene boende hjemme hos seg og jobbe ut derfra. Skolen har kontorfasiliteter i Blindeforbundets lokaler på Majorstuen i Oslo. Skolen er en avdeling i Norges Blindeforbund og utdanner sine førerhundtrenere (instruktører) selv. Utdannelse som førerhundtrener er en 3-årig lønnet utdannelse, og stillingen heter førerhundtreneraspirant. Endt og bestått eksamen gir automatisk jobb og opprykk til førerhundtrener. Opptak av aspiranter skjer kun når det er behov for flere førerhundtrenere.
Avl av hunder
Avlsarbeidet er lagt til Hundeskolen Veiviseren i Vestby. Skolen driver egen avl med avlstisper og valper utplassert hos fôrverter i østlandsområdet. Valpene blir vurdert med henblikk på førerhundopplæring når de er ca. 1 år gamle. Skolen har samarbeid med andre skoler for brukshunder og utveksler enkelte valper etter egnethet for de forskjellige oppgavene.
Den vanligste hunderasen for førerhund er labrador retriever, men det er også enkelte golden retriever, schäfer og puddel.
I desember 2010 kjøpte Norges Blindeforbund Hundeskolen Veiviseren i Vestby. Veiviseren drives som et aksjeselskap og er heleid av Norges Blindeforbund. Gjennom oppkjøpet var landsstyrets målsetting om å gjøre Blindeforbundet til den største aktøren på førerhundmarkedet i Norge, innfridd.
Rasbora
se tekst
Rasbora er en gruppe fisker i karpefamilien. De lever i ferskvann i Sørøst-Asia og Afrika. I dagligtale omtales også fisk fra slekter som Boraras, Microrasbora og Trigonostigma som «rasboraer».
Slekten Microrasbora kan være nærmere beslektet med Danio enn med de andre slektene i denne gruppen, mens slektene Boraras og Trignonstigma ble skilt ut fra Rasbora.
Mehmet Ali Talat
Mehmet Ali Talat (født 6. juli 1952 i Kyrenia i Britisk Kypros) er en kypriotisk politiker. Han har vært leder for Cumhuriyetçi Türk Partisi (Det republikanske tyrkiske partiet) siden 1996, og Nord-Kypros' president siden 25. april 2005. Før dette var han statsminister.
I første runde av presidentvalget 19. april 2010 tapte Talat for UBP-kandidaten Derviş Eroğlu.
Telenovela
Telenovela (fjernsynsroman) er den spanske betegnelsen på det som kalles såpeopera i Norge. Telenovelas produseres i stort antall i Latin-Amerika, med Mexico som den største produsenten, fulgt av Venezuela og i noe mindre grad Colombia. Enkelte andre kommer også fra Argentina, Chile og Peru. Televisa, det største TV-selskapet i Mexico, er den største enkeltprodusenten av spanskspråklige telenovelas. Brasil produserer et stort antall telenovelas på portugisisk.
Telenovela vs. såpe
Det er noen viktige forskjeller mellom typiske amerikanske såpeoperaer og telenovelas. En telenovela varer som regel én time, avbrutt av reklamepauser, mens den typiske amerikanske såpeoperaen kun varer en halvtime, inkludert reklame. Mens én amerikansk såpe kan vare i tjue år, avsluttes en telenovela etter maksimalt ett års ukentlig drama.
Hele handlingsforløpet i en telenovela er fastlagt fra begynnelsen av, og de samme skuespillerne er med hele veien. I en amerikansk eller engelsk såpe skrives handlingen etterhvert, og skuespillere skrives ut og inn.
Ulike telenovelas
Telenovelas fra 1970- og 1980-tallet var preget av svært tradisjonelle såpeverdier. Et typisk drama handler om den uskyldige, fattige, vakre jenta som treffer en rik og vakker ung mann. Imidlertid setter mora, eks-kjæresten osv. seg i mot, og renker smis. Det hele får en lykkelig slutt i siste episode foran alteret, mens de slemme får sin straff. De snille, gode figurene er preget av god katolsk moral, mens de slemme er ambisiøse, hensynsløse og umoralske. Rammen rundt dramaene var gjerne flotte haciendaer, luksusleiligheter og fasjonable landssteder i Acapulco, og klær, smykker og annet hadde et overdådig preg.
Genren er imidlertid i stadig fornyelse, og samfunnskritikk, sosiale problemer, homofili osv. tas opp som emner i de siste årenes telenovelas. Miljøene er også mer varierte, og ofte ser man mer latinamerikansk hverdag. Det finnes også telenovelas for barn og for ungdom. Noen av ungdomsseriene har musikalske innslag.
Europeiske observatører vil legge merke til at skuespillet er «overtydelig», for eksempel vil en figur se inn i kamera når han tenker og si tankene sine høyt. Fakter og replikkvekslinger vil også virke melodramatiske. De usedvanlig vakre skuespillerne har mer europeiske trekk enn gjennomsnittsbefolkningen i land som Mexico, Venezuela og Colombia. Ettersom telenovela-seriene blir mer tallrike og tematisk varierte, øker imidlertid innslaget av mestiser, urfolk og afrikanskættede.
En stjerne eller tre er født
Mange latinamerikanske stjerner startet sin karriere i telenovelas, blant annet Ricky Martin, Salma Hayek, Thalía, Gael García Bernal og Diego Luna. De store meksikanske telenovela-produsentene Televisa og Azteca har hver seg en stall av store telenovela-stjerne som får betalt enten de jobber eller ikke. Formålet med dette systemet er å hindre at populære stjerner forsvinner til konkurrenten. Siden Mexico byr på de største mulighetene for såpestjerner, kommer mange stjerner fra andre latinamerikanske land til Mexico for å jobbe. De må enten legge av seg dialekten fra andre land, eller tilpasses manus slik at det faller naturlig at de snakker kubansk, venezuelansk eller andre spanske dialekter.
Telenovela-ironi
Den amerikanske tv-serien «Ugly Betty», regissert av Salma Hayek, er basert på den colombianske telenovela-serien «Yo Soy Betty, la Fea», som også ble spilt inn i meksikansk versjon. Interessant nok er et fast element i serien at de spansktalende hovedpersonene ser på telenovelas på tv. De korte utsnittene som de ser på, er melodramatiske til det parodiske. Dermed blir «Ugly Betty» en telenovela som gjør narr av telenovela-genren. Samtidig er «Ugly Betty» et uttrykk for at genren er på vei til å etablere seg i USA i engelsk språkdrakt. Serien er også solgt til Skandinavia, Storbritannia og Irland.
Kuriosa
Den chilenske skuespillerinnen Gloria Münchmayer, som spilte den sjalu og egoistiske «Estrella» i serien «La madrastra» ble fysisk angrepet av mennesker som forvekslet henne med figuren hun spilte. Senere spilte hun «Adriana», en gal kvinne som lekte med dukker i et basseng i serien «Los Títeres», noe som ga opphav til det chilenske uttrykket «peinar la muñeca», å gre håret på dukken, som betyr å miste forstanden.
Da den chilenske såpa «Amores de mercado», Kjærlighet på markedet, endte med at hovedpersonen døde, ble det sendt kranser til hovedmarkedet i Santiago.
Under krigen i Bosnia var det stans i ildgivningen da den venezuelanske serien «Kassandra» ble sendt.
Liste over Simpsons-publikasjoner
Dette er en liste over Simpsons-publikasjoner.
Bøker
«Complete Guides» «Library of Wisdom»
Uoffisielle bøker:
Dette er bøker utgitt om Simpsons, ikke av.
Akademiske
Simpsons har vært tema for mange akademiske bøker:
Der er et yndigt land
«Der er et yndigt land» er Danmarks (folkelige) nasjonalsang. Når de kongelige er til stede anvendes kongesangen, «Kong Christian stod ved højen mast».
Liste over Simpsons-publikasjoner
Tegneserier
Utallige Simpsons-relaterte tegneserier har blitt publisert av Bongo Comics siden 1993.
Der er et yndigt land
Teksten er skrevet i 1819 av Adam Oehlenschläger, med mottoet: Ille terrarum mihi praeter omnes Angulus ridet (Horats). Han skrev teksten til en konkurranse om en fedrelandssang utskrevet av Selskabet til de skønne og nyttige Videnskabers Forfremmelse. Det kom inn 59 bidrag til konkurransen og Oehlenschläger vant ikke; det gjorde derimot Juliane Marie Jessens «Dannemark, Dannemark, hellige Lyd» med melodi av C.E.F. Weyse.
Melodien til «Der er et yndigt land» er skrevet i 1835 av H.E. Krøyer, senere også av Th. Laub og Carl Nielsen.
Liste over Simpsons-publikasjoner
Tegneserier
Simpsons-, Futurama- og Bart Simpsontegneserier er også gitt ut i Storbritannia under de samme titlene, men inkludert i Simpsonstegneseriene. Simpsonstegneseriene er også utgitt i Norge, og kommer ut en gang i måneden.
DVD-er
DVD-bokser: Individuelle DVD-er
The Simpsons-Classics (Kun Region 2 (IE/UK) og Region 4 (Australia). DVD-versjoner av de originale VHS-kassettene)
Disse DVD-ene inneholder en håndfull episoder antatt som klassikere. De selges også i Norge.
Skandinavisk (sjakkåpning)
Skandinavisk er en sjakkåpning som defineres ved åpningstrekkene 1.e4 d5 (diagram 1). Åpningen ble nevnt allerede av Lucena i 1497. Åpningen ble analysert av flere skandinaviske mestere, inkludert svensken Colljin. Åpningen har også blitt spilt av den tyske mester Jacques Mieses og senere av David Bronstein, Nona Gaprindashvili og Ian Rogers. I 1995 ble Skandinavisk noe overraskende spilt av Viswanathan Anand i verdensmesterskapet mot Garri Kasparov. Anand oppnådde en utmerket stilling, men spilte feil og tapte. Blant norske stormestere som av og til spiller skandinavisk, kan man nevne Einar Gausel.
Varianter med 2. ... Sf6
I stedet for å ta igjen bonden med en gang kan svart spille 2...Sf6, som planlegger gjenerobring av bonden med springeren. Etter
Vanligere enn 4.dxc6 er derfor
Imidlertid er det vanligste trekket 3.d4 (diagram 3) som ikke har ambisjoner om å holde på bonden, men satser på rask og naturlig utvikling. Hvis svart fortsatt ønsker å spille gambit kan 3...Lg4!? (Portugisisk gambit) spilles.
Aulestad
Aulestad er en gård og et museum i Gausdal der Karoline og Bjørnstjerne Bjørnson bodde. Aulestad er åpent for publikum i sommerhalvåret.
Gården ble kjøpt av Bjørnstjerne Bjørnson i 1874. Hovedbygningen på gården er fredet og ble innkjøpt som nasjonaleiendom etter en landsinnsamling i 1922. Den er i dag i bruk som museum og ble lagt til De Sandvigske Samlinger på Lillehammer ved Karoline Bjørnsons død i 1934. Gården ble en tid også drevet av den yngste sønnen, NS-politikeren Erling Bjørnson (død 1959).
Bjørnstjerne Bjørnson skrev fortellinger, romaner, historiske skuespill og samtidsdramatikk og om lag 400 dikt som har inspirert mang en tonekunstner. Han skrev tusenvis av brev, taler og artikler.
Aulestad er en del av Stiftelsen Lillehammer museum, sammen med Maihaugen, Postmuseet, Bjerkebæk, Norges Olympiske Museum og Lillehammer Kunstmuseum.
Museet ble stengt i en kort periode fra 2008 mens restaurering pågikk. Hovedbygningen, låven og Folkestua gjennomgikk i denne perioden restaurering grunnet råte. Det ble avsatt egen post på statsbudsjettet til dette omfattende prosjektet. Bygningene og anlegget sto ferdig restaurert til 100-årsmarkeringen av Bjørnstjerne Bjørnsons bortgang i 2010. Hele anlegget med alle 6 bygninger er foreslått fredet.
Jernbane i Monaco
Fyrstedømmet Monaco har i dag én stasjon (Monaco Monte Carlo stasjon), en samlet linjelengde på 1,7 km samt tilhørende tekniske anlegg. Fyrstedømmets jernbane ligger på linjen Nice-Menton-Ventimiglia og alle tog er operert av det franske selskapet SNCF.
De to første stasjonen i fyrstedømmet Monte-Carlo stasjon og Monaco stasjon ble begge åpnet i 1867. Monte-Carlo stasjon lå nord for dagens stasjon og Monaco stasjon lå sør. I 1958 ble den nordlige delen av linjen omlagt gjennom en ny tunnel og Gare de Monaco ble lagt ned. Monaco stasjon ble samtidig omdøpt til Monaco Monte Carlo stasjon. Stasjonen og den sørlige delen av linjen ble flyttet inn i tunnel i 1999.
Mellom 1894 og 1932 var det en tannstangbane mellom La Turbie og Monte Carlo.
Mellom 1898 og 1931 var det også et trikkesystem i Monaco.
Orlando Huacón
Orlando Huacón (født 5. april 1989) er en ecuadoriansk bryter som konkurrerer i gresk-romersk stil i 66-kilosklassen. Han representerte landet sitt under Sommer-OL 2012 i London, der han ble utslått i andre runde.
Per Dybvig
Per Dybvig (født 27. januar 1964 i Stavanger) er en norsk tegner, illustratør og billedkunstner.
Dybvig har utdannelse fra grafisk formgivningslinje ved Bergeland videregående skole 1983-1985. Han har siden tegnet for Rogalands Avis fra 1987 og for Stavanger Aftenblad på 1990-tallet,, illustrert en lang rekke bøker og arbeidet med fri tegnekunst. Dybvig regnes som en av de fremste barneboktegnerne i Norge, og har samarbeidet blant annet med forfatterne Marit Nicolaysen om den populære serien om Svein og rotta, Bjørn F. Rørvik om bildebøkene om Reven og grisungen, Ingvar Ambjørnsen, Trond Brænne, Klaus Hagerup og Jo Nesbø. Han har også illustrert flere av bøkene til humoristen Per Inge Torkildsen.
Dybvig har en karakteristisk sikker, fri og energisk tegnestil, både i blyant og penn, med mange streker, mye hvitt papir og ofte ville, humoristiske figurer.
Han har deltatt på en rekke utstillinger i Norge og utlandet. I 2016 åpnet han sin første separate museumsutstilling Per Dybvig - Look What the Bird Found på Stavanger kunstmuseum. Utstillingen viste bredden og utviklingen i Dybvigs kunstnerskap og inkluderte arbeider fra 2002 til 2016, i tillegg til eldre illustrasjoner. I forbindelse med utstillingen ble det utgitt en katalog med tekster av Hanne Beate Ueland og Thomas Miessgang samt et intervju av Jimmie Durham og Maria Thereza Alves. Per Dybvig bor og arbeider i Stavanger.
Langåsen pensjonatskole
Langåsen pensjonatskole er navnet på en fiktiv kostskole. Det er på denne skolen blant andre Stompa, Bodø, Bergen og Nøtterø er elever og lærere som lektor Brandt og lektor Tørrdal jobber.
De fleste historiene om Stompa foregår på denne skolen. Skolen tar imot elever fra mange kanter av Norge, noe som har gjort at elevene blir kalt opp etter det stedet de kommer fra; alle elevene med unntak av Stompa selv.
I filmene om Stompa blir Lunde skole og Frogner Hovedgård (begge i Skien) brukt som kulisser for Langåsen pensjonatskole.
Menaka de Silva
Menaka de Silva (født 26. januar 1985) er en srilankisk svømmer.
Tuao
Tuao (Bayan ng Tuao) er en kommune på Filippinene. Kommunen ligger på øya Luzon, og tilhører provinsen Cagayan. Folkemengden var på 61,535 innbyggere i 2015.
Menaka de Silva
Hun representerte Sri Lanka under Sommer-OL 2004 i Athen, der hun ble utslått i forsøksheatet på 50 meter fri.
Tuao
Barangayer
Tuao er inndelt i 32 barangayer per 30. september 2019.
Filmavisen
Filmavisen, egentlig Norsk filmrevy, også omtalt som Norsk ukerevy og Ukerevyen, var en ukentlig nyhetsbulletin som gikk som forfilm på norske kinoer i perioden 1941–63.
Historikk
Alt fra 1929 hadde Oslo Kinematografer produsert en lokal utgave, og under okkupasjonen, fra 1941, ble produksjonen, i propagandaøyemed, utvidet og riksdekkende. Produksjonen lå under Norsk Film A/S, som da var under tysk kontroll og fikk betydelige budsjettmidler til dette arbeidet. Det var i denne tiden et effektivt distribusjonsnett ble utviklet, og utstyr av høy teknisk kvalitet ble anskaffet. Allerede 8. mai 1945 tok norske pressefolk over produksjonen. Enkelte av dem kom direkte fra tysk fangenskap. Filmavisen gikk hver torsdag frem til 1963, da de fleste medarbeiderne gikk over til NRK og det daglige nyhetsprogrammet Dagsrevyen.
Filmavisen gikk som forfilm på de fleste kinoer, spesielt hvis hovedfilmen var en norsk spillefilm. Ellers hadde Filmavisen sin faste kino i Oslo, Palassteatret hvor Filmavisen frem til 1963 ble satt sammen med andre aktuelle filmer til en én-times forestilling. Publikum kunne komme og gå under forestillingen.
Filmavisen var i årene etter annen verdenskrig et viktig redskap innen både folkeopplysning, opinionsdannelse og nasjonsbygging. Innslagene dreide seg om alt fra nasjonale begivenheter og reportasjer fra forskjellige landsdeler, til praktiske råd om hushold og hygiene. Innholdet la vekt på folkeliv og natur, konge og fedreland, men også modernisering og fremskritt.
For kommentarene stod blant andre Vilhelm Bjørset, Halfdan Hegtun, Axel Amlie, Jan Frydenlund, Knut-Jørgen Erichsen, Andor Birkeland og Rolf Kirkvaag. Under krigen tilhørte kommentatorstemmen Egil Nakling. Jolly Kramer-Johansen stod for musikkutvalget.
Nyutgivelser
I 2011 ble DVD-boksen Norge i bilder: Filmavisen 1941-1963 utgitt på 13 DVD-er av SF Norge. Denne boksen inneholder også innslag fra tiden da produksjonen var kontrollert av Nasjonal Samling (NS), og i forkant av utgivelsen oppstod en offentlig debatt rundt hvorvidt det var riktig å offentliggjøre opptak hvor mange vanlige NS-medlemmer kan identifiseres. Mange av disse var svært unge, og fremdeles i live da DVD-ene ble gitt ut.
Registrert i Norges dokumentarv
Filmavisen ble i 2012 innlemmet i kulturarvregisteret Norges dokumentarv, et register over noen av de viktigste dokumentene i norsk historie. Registeret er en nasjonal utgave av UNESCOs Verdensminne-program (Memory of the World), som skal bidra til å verne og tilgjengeliggjøre verdens dokumentarv, og fremstå som menneskehetens kollektive hukommelse.
Filmavisen 1941–1963 består av 950 ukerevyer. Dokumentene består av originalnegativer, lyd og bilde på nitratfilm, og tilsvarende materiale fra etter 1953 på acetatfilm. Videre finnes det visningskopier på nitratfilm og acetatfilm, nyrestaurert film på polyesterfilm, videokopier og digitalisert materiale.
Tilgjengelig i NRKs arkiver
Hele Filmavisen ble tilgjengelig i NRKs nett-TV fra sommeren 2016.
Austroesthetus
Levevis
Billene kan finnes på bakken på litt fuktige steder i skog.
Utbredelse
Gruppen er utbredt i det sørøstlige Australia (New South Wales, Victoria og Tasmania).
Ron Goldman
Ronald «Ron» Lyle Goldman (født 2. juli 1968 i Illinois i USA, død 12. juni 1994 i Los Angeles i California) var en aspirerende amerikansk modell og servitør.
Han ble myrdet sammen med Nicole Brown Simpson, ekskona til den tidligere amerikanske skuespilleren og fotballspilleren O.J. Simpson. Selv om O.J. Simpson ble frifunnet i straffesaken i 1995, så ble han senere holdt ansvarlig for Nicole Brown og Ronald Goldmans død i en sivil rettssak som foregikk i 1997. Denne sivile juryen fant O.J. Simpson erstatningsansvarlig for den urettmessige døden til Ronald Lyle Goldman og han måtte betale en sum på 33 000 000 dollar i erstatning til de etterlatte i Goldman-familien.
På tidspunktet for drapet arbeidet Goldman som servitør på Mezzaluna Trattoria, en restaurant som ligger på San Vicente Boulevard i Los Angeles.
Fylkesvei 3698
Fylkesvei 3698 går mellom Storbrua i Åmli og Selåsvassenden i Vegårshei. Veien er 11,5 km lang.
Frem til 2019 hadde veien betegnelsen fylkesvei 92 (Aust-Agder).
Westend stasjon
Westend stasjon (opprinnelig Charlottenburg-Westend) er en jernbanestasjon i Berlins bydel Charlottenburg-Wilmersdorf. Den ble åpnet i 1877 og har idag S-banetrafikk.
Ferdi Sabit Soyer
Ferdi Sabit Soyer (født 5. mars 1952 i Nikosia i Britisk Kypros) er en kypriotisk politiker.
Han var de facto statsminister i Nord-Kypros fra 2005 til 2009, og er partileder for Cumhuriyetçi Türk Partisi (Det republikanske partiet).
Han er gift og har to barn.
Roy O. Disney
Roy Oliver Disney (født 24. juni 1893, død 20. desember 1971) var broren og forretningspartneren til den amerikanske tegnefilmprodusenten Walt Disney. Sammen skapte de Walt Disney Productions som tidlig ble ledende innen kommersiell underholdning og som skapte en lang rekke klassiske animasjonsfilmer for barn og voksne.
Roy var Walts forretningspartner og en viktig støttespiller for ham. Mens Walt var den visjonære, ordnet Roy det økonomiske, og sørget for finansieringen av prosjektene. Etter Walts død lovet Roy å fullføre brorens planlagte prosjekter, noe han også gjorde.
Biniam Girmay
I mars 2022 ble han første afrikaner til å vinne Gent–Wevelgem. Under Giro d’Italia 2022 ble Girmay den første sorte afrikaner til å vinne en etappe i en Grand Tour. Da han under seiersseremonien skulle sprette champagnen fikk han korken i øyet og måtte derfor bryte rittet.
Fylkesvei 3708
Fylkesvei 3708 går mellom Mosberg og Flaten i Åmli kommune.
Frem til 2019 hadde veien betegnelsen fylkesvei 273 (Aust-Agder).
Omar Luis
Omar Luis Martínez (født 15. juli 1972), cubansk baseballspiller som deltok i de olympiske leker 1996 i Atlanta. Luis ble olympisk mester i baseball under Sommer-OL 1996 i Atlanta. Han var med på det cubanske laget som vant den olympiske baseballturneringen foran Japan og USA. Cuba vant finalen mot Japan med 13-9.
Eksos
Eksos er gass som forekommer som et resultat av forbrenning, blant annet av drivstoff som bensin eller diesel. Det blir sluppet ut i atmosfæren gjennom eksosrør eller piper.
Hestenes og Dramer
Advokatfirmaet Hestenes og Dramer & Co er et Oslo-basert advokatfirma.
Firmaets sentrale arbeidsområde er alle typer saker som er knyttet til strafferett, fengslingssaker, saker om soningsforhold og erstatning for uberettiget strafforfølgning. Tre av firmaets partnere er faste forsvarere for Oslo tingrett og Borgarting lagmannsrett.
Firmaet ble grunnlagt av advokat Olav Hestenes i 1966. I 1989 ble firmaet utvidet med nye partnere og flere ansatte, og navnet ble endret til dagens. Senere har firmaet gradvis vokst, både i antall ansatte og fagområder.
Ansatte
Blant firmaets ansatte har vært:
Wuileixis Rivas
Wuileixis Rivas (født 27. august 1990) er en venezuelansk bryter som konkurrerer i gresk-romersk stil i 66-kilosklassen. Han representerte landet sitt under Sommer-OL 2012 i London, der han ble utslått i andre runde.
Kansas Saloon Smashers
Kansas Saloon Smashers er en amerikansk stumfilm fra 1901 regissert av Edwin S. Porter.
Liste over byer i Ungarn
Dette er en liste over byer i Ungarn.
Akin Duzakin
Akin Duzakin (født 21. mai 1961 i Gaziantep i Tyrkia) er en illustratør og barnebokforfatter bosatt i Norge siden 1987. Han har utdannelse i industridesign og arkitektur fra Ankara og fra Statens håndverks- og kunstindustriskole i Oslo der han studerte fra 1987 til 1994.
Kvisgaard
Kvisgaard er et gårdsnavn fra Snertingdal i Gjøvik kommune i Innlandet fylke. Navnet kommer muligens fra dansk. Etternavn til 65 nordmenn per mars 2004. Kvisgaard-slektene er delt i to «stammer», begge med tyngdepunkt på Hedmark, Stange og Løten. I tillegg en liten gren i Skien, den stammer fra Lemvig i Danmark. Christian Jensen (død 1957) og hans bror (navn ukjent) tok navnet Kvisgaard. Navnet Kvisgaard er vel utbredt i Danmark.
Akin Duzakin
Akin Duzakin har illustrert ei lang rekke barnebøker, blant annet bøkene om Tvillingbror og Tvillingsøster av Liv Marie Austrem, som han fikk Brageprisen for i henholdvsis 1995 og 1997. Sammen med Oddmund Hagen ble han tildelt Unni Sands bildebokpris for 1998 for bildeboka Over jordet. Han har hatt mottatt flere internasjonale utmerkelser og i 2006 Bokkunstprisen for sitt virke som nyskapende illustratør.
Akin Duzakin er kjent for akrylmalerier i fargenyanser med poetiske, lett naivistiske motiver og tydelige figurer.
VM i curling for menn 2019
VM i curling for menn 2019 ble arrangert i Lethbridge i Canada fra 30. mars til 7. april 2019.
Sverige vant mesterskapet etter å ha slått Canada i finalen med 7-2. Sveits tok bronsen etter å ha slått Japan i bronsefinalen.
Mulan (Harbin)
Mulan (kinesisk: 木兰县; pinyin:  Mùlán Xiàn) er et fylke i provinsen Heilongjiang i Folkerepublikken Kina. Det ligger i den subprovinsielle by Harbin.
Befolkningen var på 256,302 innbyggere i 1999.
Mette Newth
Hun er utdannet ved Statens håndverks- og kunstindustriskole og Statens Kunstakademi. og var i perioden 1989–1993 førsteamanuensis og deretter rektor ved Kunst- og håndverkskolen i Bergen. I perioden 1999–2003 var hun rektor ved Kunsthøgskolen i Oslo. Hun har vært leder for Norsk forum for ytringsfrihet, formann i Norges kunstnerråd og formann i Ungdomslitteraturens Forfatterlag.
Mette Newth skriver barne- og ungdomsbøker som har vunnet flere norske og internasjonale litteraturpriser og som har blitt oversatt til 17 språk.
Newth er bosatt på Rykkinn i Bærum kommune. Hun er gift med forfatteren Philip Newth, som hun også har samarbeidet med om en rekke prosjekter. Forfatteren Eirik Newth er deres eldste sønn, datter Hege Newth er generalsekretær i NORSK PEN og tømmermester Torstein Newth er yngste sønn. Hennes foreldre, Lalli og Fridtjof Knutsen, var også forfattere.
Fylkesvei 6912
Fylkesvei 6912 (Fv6912) går mellom Trones og Ysse i Verdal kommune. Veiens lengde er 3,4 km.
Før Trøndelag fylke ble opprettet 1. januar 2018 hadde veien betegnelsen Fylkesvei 169 (Nord-Trøndelag).
Nikola Moro
Nikola Moro (født 12. mars 1998) er en kroatisk fotballspiller som spiller for den italienske klubben, på lån fra den russiske klubben FK Dinamo Moskva.
L’Omnibus des toqués ou Blancs et Noirs
L'Omnibus des toqués ou Blancs et Noirs er en fransk stumfilm fra 1901 regissert av Georges Méliès.
İlham Əliyev
İlham Heydər oğlu Əliyev, ofte skrevet Ilham Alijev, (født 24. desember 1961 i Baku) er en aserbajdsjansk politiker og president i Aserbajdsjan siden 31. oktober 2003. Han er sønn av den forrige presidenten i Aserbajdsjan, Heydər Əliyev.
İlham Əliyev hadde en privilegert oppvekst. Faren ble leder for KGB i Aserbajdsjan da han var seks år gammel, og senere leder for kommunistpartiet i Aserbajdsjan og medlem av politbyrået i det sovjetiske kommunistpartiet. I 1977 startet han studier ved Det statlige instituttet for internasjonale forhold i Moskva. Da han var ferdig med studiene underviste han der fram til 1990.
Etter at Sovjetunionen brøt sammen, ble Əliyev forretningsmann i Moskva og Istanbul. I 1993 kom faren til makten som president i Aserbajdsjan og etablerte snart et autoritært regime. I 1995 ble İlham Əliyev valgt inn i parlamentet i Aserbajdsjan. I august 2003, to måneder før presidentvalget, ble İlham Əliyev utnevnt til statsminister av faren. Da valget nærmet seg gikk faren av som president, og utropte İlham Əliyev til regjeringspartiet sin kandidat til presidentvalget.
Ved valget 15. oktober 2003 vant İlham Əliyev med 76,8 % av stemmene, ifølge de offisielle resultatene. Internasjonale observatører, blant annet fra OSSE erklærte at valget ikke hadde vært fritt og rettferdig. Opposisjonen i landet godtok ikke resultatet og arrangerte gatedemonstrasjoner, som ble brutalt slått ned. Faren, Heydər Əliyev, døde i desember samme året.
Menneskerettssituasjonen i Aserbajdsjan har ikke bedret seg under İlham Əliyev sitt styre. Opposisjonen blir ikke tillatt å holde demonstrasjoner og møter, og opposisjonspolitikere og journalister blir utsatt for sterkt press.
İlham Əliyev er gift og har to døtre og en sønn. Kona, Mehriban Əliyeva, sitter i det aserbajdsjanske parlamentet.
Hydroparken
Hydroparken sett fra Bygdøy alléHelge Høifødt [[Fil:Hydroparken2.JPG|Hydroparken sett fra DrammensveienHelge Høifødt [[Fil:Hydroparken4.JPG|thumb|right|Østlige del av parken med steinmureneHelge Høifødt
Hydroparken er en park ved Norsk Hydros høye kontorbygning, kjent som Hydrobygget, ved Solli plass i Oslo. Bygningen er tegnet av Erling Viksjø og oppført 1960. Viksjø knyttet til seg landskapsarkitektene Grindaker og Gabrielsen som utformet parken. Murene er laget av billedkunstneren Odd Tandberg.
Litteratur
Karsten Jørgensen. "Abstrakte landskap; Grindaker og Gabrielsens fornyelse av norsk hagearkitektur". I ''Brytninger. Norsk arkitektur 1945-65'', redigert av Espen johnsen, 206-215. Utstillingskatalog. Oslo: Nasjonalmuseet, 2010.